ΓΡΑΠΤΗ ΕΡΩΤΗΣΗ E-3220/01

υποβολή: Maurizio Turco (NI) προς την Επιτροπή

(22 Νοεμβρίου 2001)

Θέμα: Απολογισμός των ενεργειών στο Αφγανιστάν βάσει του σημείου θ) του άρθρου 2 της κοινής θέσης του Συμβουλίου της 22ας Ιανουαρίου 2001

Έχονταςπόψη την κοινή θέση του Συμβουλίου της 22ας Ιανουαρίου 2001 για το Αφγανιστάν(1)·

έχονταςπόψη το άρθρο 7, σύμφωνα με το οποίο η Επιτροπή προτίθεται να ενεργήσει εις τρόπον ώστε να επιτευχθούν οι στόχοι της κοινής θέσης·

έχονταςπόψη το σημείο θ) του άρθρου 2 βάσει του οποίου — προκειμένου ναποστηρίξει τις ειρηνευτικές προσπάθειες των Ηνωμένων Εθνών, οι οποίες επαναβεβαιώθηκαν με το ψήφισμα 203 Α και Β της Γενικής Συνέλευσης των Ηνωμένων Εθνών στις 18 Δεκεμβρίου 1998, η Ένωση: θα συνεχίσει τις επαφές της με τις διάφορες πλευρές και τις εξέχουσες προσωπικότητες του Αφγανιστάν προκειμένου να τονίσει τη ματαιότητα και τις σοβαρές και απαράδεκτες ανθρωπιστικές συνέπειες της συνεχιζόμενης σύρραξης και να ζητήσει την άμεση κατάπαυση του πυρός και τη διαπραγμάτευση μιας πολιτικής διευθέτησηςπό την αιγίδα των Ηνωμένων Εθνών, συμπεριλαμβανομένης της ανάδειξης μιας πλήρως αντιπροσωπευτικής κυβέρνησης ευρείας αποδοχής,

ποιες συγκεκριμένες πρωτοβουλίες ανέλαβε η Επιτροπή πριν από τα γεγονότα της 11ης Σεπτεμβρίου για την επίτευξη του στόχου αυτού·

(1) ΕΕ L 21 της 23.1.2001, σελ. 1.

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-3220/01, E-3221/01, E-3222/01, E-3223/01, E-3224/01,E-3225/01, E-3226/01, E-3227/01, E-3228/01, E-3229/01, E-3230/01, E-3231/01,E-3232/01, E-3233/01, E-3234/01, E-3235/01, E-3236/01, E-3237/01, E-3238/01,E-3239/01, E-3240/01, E-3241/01, E-3242/01, E-3243/01, E-3244/01, E-3245/01,E-3246/01, E-3247/01, E-3248/01, E-3249/01, E-3250/01, E-3251/01 και E-3252/01

(14 Ιανουαρίου 2002)

Η Επιτροπή συμμετέχει πλήρως σε όλες τις δράσεις της Ένωσης, οι οποίες αποσκοπούν στηνλοποίηση των πρωτοβουλιών και προτεραιοτήτων της κοινής θέσης της Ένωσης για το Αφγανιστάν της 22ας Ιανουαρίου 2001(1) (όπως τροποποιήθηκε).

Συγκεκριμένα, η Επιτροπήποστήριξε τις δηλώσεις της Ένωσης σχετικά με την καταστροφή των αγαλμάτων του Βούδα στο Bamiyan (1η Μαρτίου 2001) — βάσει του άρθρου 3 της κοινής θέσης· σχετικά με το διάταγμα των Ταλιμπάν με το οποίο δίδεται εντολή σε όλους τους ινδουιστές του Αφγανιστάν να φέρουν αναγνωριστικά σημάδια (25 Μαΐου 2001) — Άρθρο 3.

Η Επιτροπή έλαβε μέρος στις επισκέψεις της τρόικας της Ευρωπαϊκής Ένωσης στο Kandahar και το Faisabad, οι οποίες είχαν ως στόχο την αποσαφήνιση της κοινής θέσης στις αντιμαχόμενες πλευρές (άρθρα 2, 3, 6).

Τον Απρίλιο του 2001, εμπειρογνώμονας της Επιτροπής συμμετείχε, αφενός, στη διερευνητική αποστολή του Προγράμματος των Ηνωμένων Εθνών για τον Έλεγχο των Ναρκωτικών (UNDCP) στο Αφγανιστάν, προκειμένου να εκτιμηθεί ο βαθμός συμμόρφωσης με το διάταγμα των Ταλιμπάν για την απαγόρευση της καλλιέργειας της παπαρούνας (άρθρο 5), και, αφετέρου, στη σύνταξη της σχετικής έκθεσης της αποστολής.

Ωστόσο, καμία δράση δεν έχει χρηματοδοτηθεί εκ μέρους της Κοινότητας στο Αφγανιστάν για την καταπολέμηση της καλλιέργειας της παπαρούνας και του λαθρεμπορίου ναρκωτικών. Από την άλλη πλευρά, η Κοινότητα χρηματοδοτεί πολλές δράσεις για την καταπολέμηση του λαθρεμπορίου οπίου/ηρωίνης από το Αφγανιστάν προς την Ένωση.

Τέλος, κατά τους πρώτους εννέα μήνες του 2001, η Επιτροπή, μέσω της ECHO (Υπηρεσία Ανθρωπιστικής Βοήθειας της Ευρωπαϊκής Κοινότητας), δέσμευσε κονδύλια ανθρωπιστικής βοήθειας ύψους 22,5 εκατ. ευρώ για τηνποστήριξη δράσεων έκτακτης ανάγκης από φορείς παροχής βοήθειας των Ηνωμένων Εθνών και από μη κυβερνητικές οργανώσεις στο εσωτερικό του Αφγανιστάν καιπέρ των Αφγανών προσφύγων στο Πακιστάν και το Ιράν (άρθρο 4). Κατά τη διάρκεια του 2001λοποιήθηκαν δράσεις στο Αφγανιστάν, το Πακιστάν και το Ιράν στο πλαίσιο του προϋπολογισμού του 2000 της Επιτροπής για την παροχή βοήθειας προς τους εκριζωθέντες πληθυσμούς. Οι δράσεις αυτές ανήλθαν στο ποσό των 16,6 εκατ. ευρώ (άρθρο 4).

Οι δράσεις που χρηματοδοτούνται από την ECHO, από τον προϋπολογισμό για την παροχή βοήθειας στους εκριζωθέντες πληθυσμούς και από τον κοινοτικό προϋπολογισμό για την παροχή επισιτιστικής βοήθειας συνεχίστηκαν μετά την 11η Σεπτεμβρίου και μάλιστα με αυξημένους ρυθμούς. Το σύνολο των τριών αυτών προϋπολογισμών για το 2001περβαίνει σήμερα τα 100 εκατ. ευρώ (εκ των οποίων: ECHO 50 εκατ. ευρώ, επισιτιστική βοήθεια 28,5 εκατ. ευρώ και βοήθεια προς τους εκριζωθέντες πληθυσμούς 22,5 εκατ. ευρώ).

Η Επιτροπή συμμετέχει ενεργά στο Afghan Support Group και στο Afghan Forum, διεθνείς φορείς που συντονίζουν τις δραστηριότητες των χορηγών βοήθειας για το Αφγανιστάν και τους προσφυγικούς καταυλισμούς στις γειτονικές χώρες, στην Οριζόντια Ομάδα του Συμβουλίου για τα ναρκωτικά καθώς και στην Ομάδα του Δουβλίνου που συντονίζει τις προσπάθειες για την εξάλειψη του λαθρεμπορίου ναρκωτικών.

(1) ΕΕ L 21 της 23.1.2001, όπως τροποποιήθηκε (ΕΕ L 289 της 6.11.2001).